Վիտալի Դյակով

Վիտալի Ալեքսանդրովիչ Դյակով (, ), ռուս ֆուտբոլիստ, պաշտպան։

Կարիերա

Ակումբային 
Կրասնոդարի ֆուտբոլի սան։ 2006 թվականի ամռանը տեղափոխվել է Մոսկվայի «Լոկոմոտիվ», բայց չի կարողացել ամրապնդել իր դիրքերը երիտասարդական թիմում և 2007 թվականի գարնանը վարձավճարով տեղափոխվել է «Սոչի-04» ակումբ։ 2008 թվականի գարնանը վարձավճարով տեղափոխվել է «Գուբկին»։

2009 թվականին վերադառնալով «Լոկոմոտիվ»՝ գլխավոր մարզիչ Ռաշիդ Ռախիմովի կողմից ընդգրկվել է թիմի հիմնական կազմում, որտեղ նորամուտը կատարել չի հաջողվել։ 2009 թվականի մարտի 13-ին «Խիմկիի» դեմ խաղում (2:2) Դյակովը նշել է նորամուտը Ռուսաստանի երիտասարդական առաջնությունում՝ դուրս գալով խաղադաշտ թիմի մեկնարկային կազմում, 15-րդ րոպեին գոլ է խփել 11 մետրանոցից, իսկ երկրորդ խաղակեսից առաջ նրան փոխարինել է Սեմյոն Ֆոմինը։

2010 թվականին նորից վարձավճարով տեղափոխվել է «Լոկոմոտիվ-2», որտեղ նորամուտն կատարել է ապրիլի  18-ին Վլադիմիրի «Տորպեդո» ակումբի դեմ խաղում  (0:2)։ Ակումբում իր առաջին գոլը խփել է սեպտեմբերի 5-ին Իվանովոյի «Տեքստիլշիկ» ակումբի դարպասին։

2011 թվականին՝ այն բանից հետո, երբ «Լոկոմոտիվի» մարզիչ է դարձել Յուրի Կրասնոժանը, Դյակովը նորից սկսել է մասնակցել մարզումներին հիմնական թիմի հետ, բայց մրցաշրջանն սկսել է երիտասարդական կազմում։ Ակումբը դարձել է առաջնության հաղթող, իսկ Դյակովը՝ երիտասարդական թիմի լավագույն խաղացող։ Անցկացրել է 27 խաղ՝ խփելով 9 գոլ, որոնցից 3-ը՝ 11 մետրանոցից։ Եղել է թիմի ավագը։

2011 թվականի դեկտեմբերին հայտնի է դարձել, որ Դյակովը, ինչպես նաև նրա թիմակիցներ Գեորգի Նուրովը, Դմիտրի Պոլոզը և Ռոման Բիկովը հրաժարվել են երկարաձգել ակումբի հետ պայմանագիրը և հեռացել են «Լոկոմոտիվից»։ Ավելի ուշ ակումբի նախագահ Օլգա Սմորոդսկայան ասել է, թե չի  հավատում, որ վերոնշյալ ֆուտբոլիստներին կհաջողվի իրացնել իրենց ներուժը։

2012 թվականի հունվարի 27-ին Դյակովը եռամյա պայմանագիր է կնքել «Ռոստով» ակումբի հետ։ Ապրիլի 27-ին «Թերեքի» դեմ խաղում (1:1) կատարել է նորամուտը Պրեմիեր լիգայում՝ մասնակցելով ամբողջ խաղին։

2015 թվականի հունիսի 7-ին ձևակերպել է հեթ-տրիկ «Տոսնոյի» դեմ փլեյ-օֆֆի խաղում, որն անցկացվել է Պրեմիեր Լիգա անցնելու իրավունքի համար։

2015 թվականի հունիսի վերջից մարզվել է Մոսկվայի «Դինամո» ակումբում և որոշակի դժվարություններից հետո այնուամենայնիվ կնքել է երեք տարվա պայմանագիր։

2016 թվականի հունիսի 27-ին հայտնի է դարձել, որ Դյակովը 2016/17 մրցաշրջանում վարձավճարով պետք է հանդես գա «Տոմ» ակումբում։ Նորամուտը կատարել է օգոստոսի 1-ին «Կրասնոդարի» դեմ խաղում։ Առաջին գոլը խփել է սեպտեմբերի 17-ին՝ գրավելով Տուլայի «Արսենալի» դարպասը։

2017 թվականի հուլիսի 14-ին երկու տարով պայմանագիր է կնքել «Սիվասպոր» ակումբի հետ։ 2018 թվականի սեպտեմբերին խզել է պայմանագիրը։

Հավաքականում 
2012 թվականին անցկացրել է երկու հանդիպում Ռուսաստանի երկրորդ հավաքականի կազմում։

Ձեռքբերումներ 
 «Ռոստով»
Ռուսաստանի գավաթի դափնեկիր (1) – 2013/14

Վիճակագրություն

Ծանոթագրություն

Արտաքին հղումներ 
 Ֆուտբոլիստի էջը  «Տոմի» պաշտոնական կայքում
 Ֆուտբոլիստի էջը ՌՖՊԼ պաշտոնական կայքում
 
 
 Кубанский Дьяков

Ռուս ֆուտբոլիստներ
Լոկոմոտիվ Մոսկվայի ֆուտբոլիստներ
Դինամո Մոսկվայի ֆուտբոլիստներ
Ռոստովի ֆուտբոլիստներ
Թուրքական Սուպեր լիգայի ֆուտբոլիստներ
Ֆուտբոլի պաշտպաններ
Ռուսաստանի Պրեմիեր Լիգայի խաղացողներ